**ΔΗΜΟΣ ΕΛΛΗΝΙΚΟΥ-ΑΡΓΥΡΟΥΠΟΛΗΣ**

**ΓΡΑΦΕΙΟ ΔΗΜΑΡΧΟΥ**

Αργυρούπολη, 28-1- 2015

**Προς το**

**Δημοτικό Συμβούλιο**

**ΕΙΣΗΓΗΣΗ**

**Θέμα: Ίδρυση Γραφείου Εθελοντισμού, δημιουργία μητρώου Εθελοντών και σύσταση Σώματος Εθελοντών Δήμου Ελληνικού – Αργυρούπολης (ΣΕΔΕ-Α)**

Κυρίες και Κύριοι Σύμβουλοι,

Ο Δήμος μας αναλαμβάνει σήμερα μια σημαντική πρωτοβουλία.

Να δημιουργήσει ένα Γραφείο Εθελοντισμού, ένα Μητρώο Εθελοντών και παράλληλα να συστήσει ένα Σώμα Εθελοντών

Ο **Εθελοντισμός** συνενώνει με δεσμούς την κοινωνία και αποτελεί πράξη προσφοράς από την οποία ωφελούνται όλοι. Για τους εθελοντές είναι ένας τρόπος να προσφέρουν στην κοινωνία και να αποκτήσουν ως ανταπόδοση νέες δεξιότητες.

Ο εθελοντισμός μπορεί να λάβει πάμπολλες μορφές και να παρέμβει καθημερινά και δυναμικά για την βοήθεια και την παροχή υπηρεσιών στους ανθρώπους της τρίτης ηλικίας, στα σχολεία, σε κοινωνικά αποκλεισμένα άτομα ή ομάδες, στην προστασία του περιβάλλοντος, στην αντιμετώπιση φυσικών καταστροφών, στον αθλητισμό, στον πολιτισμό, στην άμεση δημοκρατία κ.α. Σήμερα περίπου το 20% των Ευρωπαίων αφιερώνει μέρος του χρόνου του στον εθελοντισμό.

Ο Εθελοντισμός είναι η οργανωμένη προσφορά υπηρεσιών στο κοινωνικό σύνολο χωρίς την απαίτηση ανταλλάγματος, δεν σχετίζεται με κέρδος, αμοιβή ή καριέρα, αλλά στοχεύει στην ευημερία των συνανθρώπων ή του συνόλου της κοινωνίας. Είναι ένα πολύμορφο και δυναμικό σύστημα όπου η ατομική ολοκλήρωση συναντιέται με την συλλογική ευημερία. Οι μορφές που παίρνει η εθελοντική προσφορά σήμερα, διευρύνονται διαρκώς και εκτείνονται σε όλο το φάσμα της κοινωνικής ζωής.

Ο Εθελοντισμός συνδυάζει *«τον έρωτα του ερασιτέχνη, τη συνέπεια του επαγγελματία, την πειθαρχία του στρατιώτη και την ανιδιοτέλεια του ανώτερου ανθρώπου»*.

Ο Εθελοντισμός είναι ένα θέμα που μας αγγίζει όλους, ανεξαρτήτως κοινωνικο-οικονομικής τάξης και επαγγελματικής ιδιότητας. Συνιστά μια εξαιρετικά επιμορφωτική λειτουργία που ενδυναμώνει την κοινωνική αλληλεγγύη, ενισχύει την ενεργό συμμετοχή και τη συνύπαρξη, προσδίδοντας νέο περιεχόμενο στη ζωή μας.

Ο εθελοντισμός είναι η πρόθυμη δέσμευση ενός ατόμου να εργαστεί χωρίς αμοιβή για το γενικό καλό της κοινωνίας. Ο Διεθνής Οργανισμός Εργασίας θεωρεί ως εθελοντική εργασία *«οποιαδήποτε* ***μη αμειβόμενη*** *και* ***μη υποχρεωτική*** *εργασία, που σημαίνει το χρόνο που αφιερώνουν οι άνθρωποι χωρίς πληρωμή σε δραστηριότητες που λαμβάνουν χώρα στο πλαίσιο ενός οργανισμού ή απ’ ευθείας προς άλλους ανθρώπους εκτός του νοικοκυριού τους»*

Η 5η Δεκεμβρίου έχει καθιερωθεί ως Διεθνής Ημέρα Εθελοντισμού για την Οικονομική και Κοινωνική Ανάπτυξη από το 1985 με απόφαση της

Η Γενική Συνέλευση του ΟΗΕ για να αποτίσει τον οφειλόμενο φόρο τιμής στα εκατομμύρια των εθελοντών που δραστηριοποιούνται στο χώρο της κοινωνικής προσφοράς και αλληλεγγύης, συμμετέχοντας ενεργά στο Εθελοντικό Κίνημα έχει καθιερώσει Διεθνή Ημέρα Εθελοντισμού για την Οικονομική και Κοινωνική Ανάπτυξη από το 1985.

**Εθελοντής** είναι ο πολίτης εκείνος που προσφέρει ανιδιοτελώς τον ελεύθερο χρόνο του ή τη γνώση του για χρήσιμες δράσεις προς όφελος άλλων, χωρίς να περιμένει αντάλλαγμα. Με αυτή την έννοια ο εθελοντισμός ταυτίζεται με τη φιλανθρωπία, όπως χρησιμοποιήθηκε κατά την κλασική εποχή κυρίως για να αποδώσει μια καινούργια αρετή, την αγάπη για το συνάνθρωπο. Όσο όμως και αν επιδιώχθηκε από όλους να ταυτιστούν οι δύο έννοιες, ο εθελοντισμός συνεχίζει να εμπνέει περισσότερο, ειδικά στη σημερινή εποχή που κυριαρχεί ο ατομικισμός.

Σε αντίθεση με το τι συνέβαινε στο παρελθόν όπου οι δημοτικές αρχές «χρησιμοποιούσαν» τους εθελοντές αγνοώντας στην ουσία την ύπαρξη τους είτε σε αντιδιαστολή υπόσχονταν στους εθελοντές «λαγούς με πετραχήλια», η δική μας διοίκηση σκοπεύει να δώσει στους εθελοντές μας τον σεβασμό και την ανεξαρτησία που τους ανήκει.

Παράλληλα με αυτά θα φροντίσουμε ώστε οι εθελοντές να έχουν:

* την επιμόρφωση ή κατάρτιση που απαιτείται, τόσο για εκτελούν τα εθελοντικά καθήκοντά τους με γνώση του αντικειμένου που έχουν επιλέξει, όσο και για αποκτήσουν κάποια σημαντικά εφόδια για την σταδιοδρομία τους γενικότερα,
* την χορήγηση αντίστοιχου πιστοποιητικού για την ανωτέρω επιμόρφωση ή για οποιαδήποτε κατάρτιση στην οποία συμμετέχουν,
* ασφάλιση, όταν εκτελούν εργασίες του Δήμου που μπορούν να τους εκθέσουν σε καθημερινούς κινδύνους (πυρκαγιές κ.λπ.),
* διευκολύνσεις (ειδικές τιμές κ.λπ.) στις εκδηλώσεις και δραστηριότητες του Δήμου,
* τιμητικές εκδηλώσεις και βραβεύσεις για την προσφορά τους μέσα από τη θέσπιση διαδικασιών επιβράβευσης των εθελοντών και πιστοποίησης της εργασίας που προσφέρουν, χορηγώντας τους αντίστοιχες συστατικές επιστολές..

Το **Γραφείο Εθελοντισμού του Δήμου**, που θα συμπεριληφθεί και στο νέο Οργανόγραμμα του Δήμου, ιδρύεται ως δομή στήριξης και στρατηγικός κόμβος συνεργασίας, συντονισμού, συνεννόησης, σχεδιασμού και δράσης με όλους τους εθελοντές και τις οργανώσεις της κοινωνίας των πολιτών, που επιθυμούν να συνεργαστούν με το Δήμο, προς όφελος των κατοίκων του Δήμου.

Το Γραφείο Εθελοντισμού θα λειτουργεί με στόχο την προαγωγή και προώθηση δράσεων εθελοντισμού στο δήμο και τη γενικότερη ευαισθητοποίηση των πολιτών για τη συμμετοχή τους σε δράσεις εθελοντισμού που αφορούν κυρίως θέματα: προστασίας του περιβάλλοντος, δασοπροστασίας, εκτάκτων αναγκών (συμμετέχοντας στην εφαρμογή των σχεδίων πολιτικής προστασίας), κοινωνικής αλληλεγγύης, πρόνοιας και υγείας, παιδείας, νέας γενιάς, πολιτισμού και αθλητισμού και άμεσης δημοκρατίας.

Ειδικότερα, το Γραφείο, το οποίο θα είναι αυτοτελές υπό την εποπτεία του Δημάρχου θα:

* Μεριμνά για την προώθηση του εθελοντισμού με την δημιουργία τοπικών δικτύων εθελοντών, εθελοντικών οργανώσεων και ομάδων εθελοντών.
* Μεριμνά για την ενεργοποίηση των τοπικών δικτύων εθελοντών, εθελοντικών οργανώσεων και ομάδων εθελοντών, ώστε να βρίσκονται σε διαρκή ετοιμότητα για την επικουρική δραστηριοποίηση τους και την αρωγή προς τις υπηρεσίες του δήμου.
* Ενημερώνει – πληροφορεί και ευαισθητοποιεί σε θέματα εθελοντισμού και αλληλεγγύης (μέσω διοργάνωσης εκδηλώσεων, ημερίδων, συνεδρίων, εκθέσεων, λειτουργίας ιστοσελίδας, επιστολών και συναφών δράσεων).
* Επιδιώκει την δημιουργία και λειτουργία ολοκληρωμένης και πολυφωνικής Τράπεζας Πληροφοριών στην οποία θα κατατίθενται συνεχώς πληροφορίες - προτάσεις - προβλήματα από όλη την τοπική κοινωνία του Δήμου, σε όλες της τις εκφράσεις (ατομικές και συλλογικές, ιδιωτικού και δημόσιου τομέα, αυτοδιοικητικές, μέσα στα πλαίσια μίας ισότιμης σχέσης). Παράλληλα θα εμπλουτίζεται με πληροφορίες - τεχνογνωσία - εμπειρίες από άλλους Δήμους, Περιφέρειες, μη Κυβερνητικές Οργανώσεις, από το κεντρικό κράτος και τα κράτη της Ευρωπαϊκής Ένωσης.
* Επιδιώκει την διοργάνωση σεμιναρίων και εκπαιδευτικών προγραμμάτων εθελοντικών δράσεων με σκοπό την κατάρτιση των πολιτών και την απόκτηση γνώσεων και δεξιοτήτων στην αντιμετώπιση εκτάκτων αναγκών και άλλων προβλημάτων της κοινωνίας.
* Τηρεί μητρώο εθελοντών (ομάδες εργασίας από εθελοντές πολίτες-εθελοντικές οργανώσεις, οι οποίες θα λειτουργούν ως πυρήνας στήριξης του Γραφείου).
* Υποστηρίζει τις εθελοντικές οργανώσεις και επιδιώκει την συνδιοργάνωση δράσεων, εκδηλώσεων, συμμετοχή από κοινού με το Δήμο σε ευρωπαϊκά προγράμματα κ.ά.).

Το Γραφείο Εθελοντισμού θα δημιουργήσει ένα **ανοικτό Μητρώο Εθελοντών** που θα προέλθει μετά από δημόσια πρόσκληση εκδήλωσης ενδιαφέροντος και παράλληλα θα καταγράψει τις εθελοντικές και μη κερδοσκοπικές Οργανώσεις της Κοινωνίας των πολιτών που εδρεύουν ή λειτουργούν στο Δήμο μας.

Επιδιώκουμε οι εθελοντικές οργανώσεις να διατηρήσουν την αυτονομία και αυτοτέλεια τους, ενώ από την άλλη πλευρά, οι μεμονωμένοι εθελοντές να βρουν στο Δήμο ένα πλαίσιο δράσεων όπου θα μπορούν να συμμετέχουν και η δράση τους να είναι οργανωμένη με συγκεκριμένα καθήκοντα.

Το Γραφείο Εθελοντισμού, θα έχει στόχο την προαγωγή και προώθηση του εθελοντισμού στο Δήμο, την ευαισθητοποίηση των πολιτών για την συμμετοχή τους σε δράσεις εθελοντισμού σε συνεργασία πάντοτε τόσο με το Σώμα Εθελοντών του Δήμου όσο και με όλες τις Εθελοντικές Ομάδες που ήδη λειτουργούν εντός των ορίων του Δήμου μας.

Το Γραφείο Εθελοντισμού του Δήμου θα στελεχωθεί από έναν (1) υπάλληλο ή ειδικό συνεργάτη του Δημάρχου, ο οποίος θα οριστεί με σχετική απόφαση του Δημάρχου.

Παράλληλα με το Γραφείο Εθελοντισμού συστήνουμε και το **Σώμα Εθελοντών του Δήμου Ελληνικού – Αργυρούπολης**

Σκοπός του Σώματος Εθελοντών του Δήμου μας θα είναι, γενικώς η ανάπτυξη της εθελοντικής δράσης, πνεύματος αλληλεγγύης και εν γένει δράσης που διέπεται από αλτρουιστικά, φιλανθρωπικά, αισθήματα, προσφορά προς το κοινωνικό σύνολο.

Το Σώμα Εθελοντών του Δήμου θα προσφέρει εθελοντικά, δια μέσου των μελών του, υπηρεσίες σε διάφορους τομείς όπως η κοινωνική προστασία και αλληλεγγύη, ο πολιτισμός, ο αθλητισμός, η τοπική δημοκρατία, η πολιτική προστασία, o καθαρισμός κοινοχρήστων χώρων και γενικότερα η προστασία του περιβάλλοντος κλπ.

Μέλη του Σώματος Εθελοντών μπορεί να είναι όσοι κάτοικοι και δημότες του Δήμου επιθυμούν και υποβάλλουν αίτηση, έπειτα από σχετική εκδήλωση ενδιαφέροντος που θα δημοσιευτεί από το Δήμο. Για το σκοπό αυτό θα δημιουργηθεί «Μητρώο Εθελοντών Δήμου» στο οποίο θα καταγράφονται τα στοιχεία όσων υποβάλλουν αίτηση συμμετοχής στην εθελοντική ομάδα.

Έδρα του Σώματος Εθελοντών θα είναι τα κτίρια στο μικρό εργοτάξιο του Δήμου, Τριπόλεως 19.

Ο Δήμος θα συνδράμει με όσα μέσα διαθέτει για την επίτευξη των στόχων του Σώματος Εθελοντών

Υπεύθυνος του Σώματος Εθελοντών προτείνεται να είναι ο εκάστοτε Αντιδήμαρχος Κοινωνικής Πολιτικής.

Ο Δήμαρχος Ελληνικού Αργυρούπολης

Γιάννης Κωνσταντάτος

Το Συμβούλιο, μετά από διαλογική συζήτηση και αφού έλαβε υπόψη του τη

σχετική εισήγηση

**ομόφωνα ΑΠΟΦΑΣΙΖΕΙ**

Εγκρίνει:

1. **Την ίδρυση Γραφείου Εθελοντισμού, ως αυτοτελές Γραφείο υπαγόμενο απ’ ευθείας στο Δήμαρχο, το οποίο θα συμπεριληφθεί στον καταρτιζόμενο Οργανισμό Εσωτερικής Υπηρεσίας του Δήμου με τις παρακάτω αρμοδιότητες:**

Το Γραφείο Εθελοντισμού θα λειτουργεί με στόχο την προαγωγή και προώθηση δράσεων εθελοντισμού στο δήμο και τη γενικότερη ευαισθητοποίηση των πολιτών για τη συμμετοχή τους σε δράσεις εθελοντισμού που αφορούν κυρίως θέματα: προστασίας του περιβάλλοντος, δασοπροστασίας, εκτάκτων αναγκών (συμμετέχοντας στην εφαρμογή των σχεδίων πολιτικής προστασίας), κοινωνικής αλληλεγγύης, πρόνοιας και υγείας, παιδείας, νέας γενιάς, πολιτισμού και αθλητισμού και άμεσης δημοκρατίας.

Ειδικότερα, το Γραφείο, το οποίο θα είναι αυτοτελές υπό την εποπτεία του Δημάρχου θα:

* Μεριμνά για την προώθηση του εθελοντισμού με την δημιουργία τοπικών δικτύων εθελοντών, εθελοντικών οργανώσεων και ομάδων εθελοντών.
* Μεριμνά για την ενεργοποίηση των τοπικών δικτύων εθελοντών, εθελοντικών οργανώσεων και ομάδων εθελοντών, ώστε να βρίσκονται σε διαρκή ετοιμότητα για την επικουρική δραστηριοποίηση τους και την αρωγή προς τις υπηρεσίες του δήμου.
* Ενημερώνει – πληροφορεί και ευαισθητοποιεί σε θέματα εθελοντισμού και αλληλεγγύης (μέσω διοργάνωσης εκδηλώσεων, ημερίδων, συνεδρίων, εκθέσεων, λειτουργίας ιστοσελίδας, επιστολών και συναφών δράσεων).
* Επιδιώκει την δημιουργία και λειτουργία ολοκληρωμένης και πολυφωνικής Τράπεζας Πληροφοριών στην οποία θα κατατίθενται συνεχώς πληροφορίες - προτάσεις - προβλήματα από όλη την τοπική κοινωνία του Δήμου, σε όλες της τις εκφράσεις (ατομικές και συλλογικές, ιδιωτικού και δημόσιου τομέα, αυτοδιοικητικές, μέσα στα πλαίσια μίας ισότιμης σχέσης). Παράλληλα θα εμπλουτίζεται με πληροφορίες - τεχνογνωσία - εμπειρίες από άλλους Δήμους, Περιφέρειες, μη Κυβερνητικές Οργανώσεις, από το κεντρικό κράτος και τα κράτη της Ευρωπαϊκής Ένωσης.
* Επιδιώκει την διοργάνωση σεμιναρίων και εκπαιδευτικών προγραμμάτων εθελοντικών δράσεων με σκοπό την κατάρτιση των πολιτών και την απόκτηση γνώσεων και δεξιοτήτων στην αντιμετώπιση εκτάκτων αναγκών και άλλων προβλημάτων της κοινωνίας.
* Τηρεί μητρώο εθελοντών (ομάδες εργασίας από εθελοντές πολίτες-εθελοντικές οργανώσεις, οι οποίες θα λειτουργούν ως πυρήνας στήριξης του Γραφείου).
* Υποστηρίζει τις εθελοντικές οργανώσεις και επιδιώκει την συνδιοργάνωση δράσεων, εκδηλώσεων, συμμετοχή από κοινού με το Δήμο σε ευρωπαϊκά προγράμματα κ.ά.). και
1. **Την σύσταση Σώματος Εθελοντών στο Δήμο, με την επωνυμία «Σώμα Εθελοντών Δήμου Ελληνικού-Αργυρούπολης»:**
* Σκοπός του **Σώματος Εθελοντών του Δήμου** μας θα είναι, γενικώς η ανάπτυξη της εθελοντικής δράσης, πνεύματος αλληλεγγύης και εν γένει δράσης που διέπεται από αλτρουιστικά, φιλανθρωπικά, αισθήματα, προσφορά προς το κοινωνικό σύνολο.
* Το Σώμα Εθελοντών του Δήμου θα προσφέρει εθελοντικά, δια μέσου των μελών του, υπηρεσίες σε διάφορους τομείς όπως η κοινωνική προστασία και αλληλεγγύη, ο πολιτισμός, ο αθλητισμός, η τοπική δημοκρατία, η πολιτική προστασία, ο καθαρισμός κοινοχρήστων χώρων και γενικότερα η προστασία του περιβάλλοντος κλπ.
* Μέλη του Σώματος Εθελοντών μπορεί να είναι όσοι κάτοικοι και δημότες του Δήμου επιθυμούν και υποβάλλουν αίτηση, έπειτα από σχετική εκδήλωση ενδιαφέροντος που θα δημοσιευτεί από το Δήμο. Για το σκοπό αυτό θα δημιουργηθεί «Μητρώο Εθελοντών Δήμου» στο οποίο θα καταγράφονται τα στοιχεία όσων υποβάλλουν αίτηση συμμετοχής στην εθελοντική ομάδα.
* Έδρα του Σώματος Εθελοντών θα είναι τα κτίρια στο μικρό εργοτάξιο του Δήμου, Τριπόλεως 19.
* Ο Δήμος δεσμεύεται να συνδράμει με όσα μέσα διαθέτει για την επίτευξη των στόχων του Σώματος Εθελοντών
1. **Υπεύθυνος του Σώματος Εθελοντών ορίζεται ο εκάστοτε Αντιδήμαρχος Κοινωνικής Πολιτικής**